RÅDETS FORORDNING (EF) Nr. 2210/96 af 14. november 1996 om ændring af forordning (EF) nr. 3076/95 om fordeling for 1996 mellem medlemsstaterne af fangstkvoter for fartøjer, der udøver fiskeri i Norges eksklusive økonomiske zone og fiskerizonen omkring Jan Mayen
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
Ved forordning (EF) nr. 3076/95 (2) kunne der ikke foretages en tildeling af visse fangstkvoter, som Sverige var berettiget til i henhold til fiskeriaftalen mellem Kongeriget Sverige og Kongeriget Norge af 9. december 1976;
efter proceduren i ovennævnte fiskeriaftale har Fællesskabet på Sveriges vegne fortsat ført konsultationer med Norge om de relevante fiskerirettigheder for 1996;
disse konsultationer er nu afsluttet, og som følge deraf bør de aftalte foranstaltninger iværksættes -
UDSTEDT FØLGENDE FORORDNING:
Artikel 1
Bilag II til forordning (EF) nr. 3076/95 affattes som anført i bilaget til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. november 1996.